13. ΝΟΜΟΘΕΤ. ΔΙΑΤΑΓΜΑ υπ’ αριθ. 458 της 15/24 Ιουν. 1974 (ΦΕΚ Α΄ 172) Περί Διευθυντών και Υποδιευθυντών των Δημοτικών Σχολείων της Φιλεκπαιδευτικής Εταιρείας. Άρθρ.1.-1.Εκ των οργανικών θέσεων διδασκάλων εκάστου Δημοτικού Σχολείου της Φιλεκπαιδευτικής Εταιρείας εις μεν τα δεκαθέσια και άνω η θέσις του Διευθυντού ορίζεται επί βαθμώ 2ω και του Υποδιευθυντού επί βαθμώ 3ω, εις δε τα πενταθέσια έως και εννεαθέσια η θέσις του Διευθυντού του Σχολείου ορίζεται επί βαθμώ 3ω. 2.Αι ανωτέρω θέσεις πληρούνται δια προαγωγής, εκ των οργανικώς ανηκόντων εις το διδακτικόν προσωπικόν των Σχολείων τούτων και εχόντων τα νόμιμα προσόντα προς προαγωγήν. Άρθρ.2.-Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως. 